Document ID: /roh_data/filtered/fineweb-2-filterrobots_roh.jsonl.gz/46623

Il Tudestg Florian Lipowitz è il grond victur dal maraton da velo engiadinais 2019. Lipowitz ha gudagnà la cursa roiala sur passa 200 kilometers cun bunamain 4'000 meters differenza d'autezza da Zernez a Livigno sur il Pass dal Bernina enavos en l'Engiadin'Ota, lu sur il Pass da l'Alvra ed il Pass dal Flüela enavos a Zernez en strusch sis uras e 10 minutas. Florian Lipowitz ha battì en in sprint final l'Austriac Mathias Nothegger ch'è vegnì segund.
Tar las dunnas hai persuenter dà ina victoria grischuna entras Nina Zoller da Cuira. Ella ha duvrà strusch 7 uras per quest viadi monstrus.
Cursa pitschna
La cursa pitschna sur radund 100 kilometers da Zernez a Livigno sur il Pass dal Bernina enavos a Zernez ha Nicola Edelmann da Thalwil gudagnà tar ils umens – quai cun in temp dad exact duas uras e mesa. Tar las dunnas ha Elisa Alvarez da Samedan fatg l'emprim plaz. Ella ha duvrà bun 2 uras e trais quarts.
RR Sportissimo 17:00